གཞན་ཡང་ནང་པ་ཡིན་མིན་ལ་མ་ལྟོས་པར་འཛམ་གླིང་ཐོག་བསམ་པ་རྣམ་དག་གིས་སེམས་ཀྱི་ཞི་བདེ་དོན་གཉེར་བྱེད་མཁན་མང་པོ་ཞིག་ལ་བོད་ཀྱི་ཆོས་དང་རིག་གཞུང་གི་གདམས་པའི་བསླབ་བྱས་ཞབས་འདེགས་བསྒྲུབ་རྒྱུའི་ནུས་པ་ངེས་ཅན་ཞིག་ཡོད།དེ་དང་འབྲེལ་བའི་ཆོས་རྣམས་ཀྱི་གནས་ལུགས་ལ་ཞིབ་འཇུག་བྱེད་པའི་རིམ་པ་མང་པོ་ཞིག་ཡོད་པའི་ནང་ཚན་རིག་གི་སྡེ་ཚན་མང་པོ་ཞིག་ལ་བོད་ཀྱི་སངས་རྒྱས་ཀྱི་ཆོས་ཀྱིས་ཞབས་འདེགས་བསྒྲུབ་ཐུབ་པ་ཧ་ཅང་གསལ་པོ་ཡིན།དེར་བརྟེན་བོད་ཀྱི་ནང་དོན་རིག་པས་འཛམ་གླིང་སྤྱིར་གང་འཚམ་ཕན་ཐོགས་བྱེད་ཐུབ་པའི་ནུས་པ་ཡོད་པ་འདི་རྩ་བརླག་ཕྱིན་ན་ཧ་ཅང་ཕངས་པོ་ཡིན།